37. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΚΗΣ ΝΑΥΤΙΛΙΑΣ Αριθ. 90750/2/75 της 19 Ιουλ./21 Αυγ.  1975 (ΦΕΚ Β΄ 889) Περί συγκροτήσεως αρμοδιότητος και λειτουργίας της Γνωμοδοτικής Επιτροπής Ακτοπλοϊκών Συγκοινωνιών. Έχοντες υπ’ όψει: Την διάταξιν του άρθρ. 171 παρ. 4 του κώδικος Δημοσίου Ναυτικού Δικαίου (ΦΕΚ 261Α/1973), αποφασίζομεν: Καθορίζομεν την σύνθεσιν της Γνωμοδοτικής Επιτροπής Ακτοπλοϊκών Συγκοινωνιών και αναλόγως των εισαγομένων εις αυτήν προς παροχήν γνωμοδοτήσεως θεμάτων, την αρμοδιότητα και την λειτουργίαν αυτής, ως κατωτέρω: Δρομολόγια Κυρίων-Αγόνων και Αγόνων τουριστικών Ακτοπλοϊκών Γραμμών. α)Αρχηγού ΛΣ, ως Προέδρου και β)Δ/ντού Ακτοπλοΐας. γ)Δ/ντού Επιθεωρήσεως Εμπορικών Πλοίων. δ)Ενός ανωτάτου Αξ/κού ΛΣ ε.α., ως ειδικού περί τα ναυτιλιακά. ε)Ενός εκπροσώπου των εφοπλιστών της ακτοπλοΐας. ς)Ενός ιδιώτου, κατά προτίμησιν εφοπλιστού, ειδικού περί τα ναυτιλιακά, ως μελών. 2.Ναυλολόγιον κυρίων Ακτοπλοϊκών Γραμμών. Ισχύει η κατά την παρ. 1 σύνθεσις ο δε Δ/ντής της Επιθεωρήσεως Εμπορικών πλοίων αντικαθίσταται δι’ εκπροσώπου του Ναυτικού Επιμελητηρίου Ελλάδος. Προστίθεται δε και εκπρόσωπος του Εμπορικού και Βιομηχανικού Επιμελητηρίου Πειραιώς. 3.Δρομολόγια-Ναυλολόγιον Ε/Γ-Ο/Γ Πλοίων Δευτερευουσών και Τοπικών Δρομολογιακών γραμμών. Ισχύει η κατά την παρ. 1 σύνθεσις ο δε εκπρόσωπος των εφοπλιστών ακτοπλοΐας αντικαθίσταται δι’ εκπροσώπου των Ε/Γ-Ο/Γ πλοίων. 4.Άγονοι Ταχυδρομικαί Γραμμαί. Ισχύει η κατά την παρ. 1 σύνθεσις ο δε Δ/ντής της ΕΕΠ αντικαθίσταται δι’ εκπροσώπου του Υπουργείου Μεταφορών και Επικοινωνιών (Γεν. Δ/νσεως Ταχυδρομείων-Τηλεπικοινωνιών). 5.Ναυλολόγιον Ακτοπλοούσης Φορτηγού και Πετρελαιοκινήτου Ιστιοφόρου Ναυτιλίας. Ισχύει η κατά την παρ. 1 σύνθεσις ο δε εκπρόσωπος των εφοπλιστών ακτοπλοΐας αντικαθίσταται δι’ εκπροσώπου των ακτοπλοούντων φορτηγών και πετρελαιοκινήτων-ιστιοφόρων πλοίων. 6.Ως εισηγηταί παρά τη Επιτροπή μετέχουν άνευ ψήφου οι αρμόδιοι τμηματάρχαι της Δ/νσεως Ακτοπλοΐας, αναλόγως του συζητουμένου θέματος. 7.Γραμματεύς της Επιτροπής ορίζεται κατώτερος Αξ/κός ΛΣ. 8.Ορισμός και αναπλήρωσις μη υπηρεσιακών Μελών. α)Τα κατά την παρ. 1δ και ς μέλη ως και οι αναπληρωταί τούτων ορίζονται παρ’ ημών. β)Ο εκπρόσωπος του Υπουργείου Μεταφορών και Επικοινωνιών ως και ο αναπληρωτής του ορίζεται παρά του εν λόγω Υπουργείου. γ)Οι εκπρόσωποι του ΝΕΕ και του Εμπορικού και Βιομηχανικού Επιμελητηρίου Πειραιώς ως και οι αναπληρωταί αυτών ορίζονται παρά των εν λόγω Οργανισμών. δ)Τα κάτωθι μέλη μετά των αναπληρωματικών των: (α)Εκπρόσωπος των Εφοπλιστών Ακτοπλοΐας. (β)Εκπρόσωπος των Ε/Γ-Ο/Γ πλοίων και (γ)Εκπρόσωπος των ακτοπλοούντων-ιστιοφόρων πλοίων και ο αναπληρωτής αυτού ορίζονται παρ’ ημών κατόπιν υποδείξεως παρά των οικείων και πλέον αντιπροσωπευτικών Ενώσεων ή Οργανώσεων διπλασίου αριθμού δι’ εκάστην περίπτωσιν προς επιλογήν εξ αυτών ενός τακτικού και ενός αναπληρωματικού μέλους. 9.Σύγκλησις Επιτροπής. Η Επιτροπή συνέρχεται κατόπιν προσκλήσεως του Προέδρου αυτής, ορίζοντος την ημερομηνίαν και ώραν συνεδριάσεως ως και τα προς συζήτησιν θέματα. 10.Συμμετοχή ενδιαφερομένων. Εις τας συνεδριάσεις της Επιτροπής δύναται να προσκαλούνται και οι ενδιαφερόμενοι δια τα υπό συζήτησιν θέματα (πλοιοκτήται, εφοιπλισταί ή εκπρόσωποι τούτων κλπ.) ή έτερα πρόσωπα δυνάμενα να παράσχουν χρήσιμον βοήθειαν εις την εκτέλεσιν του έργου της. Η πρόσκλησις των ενδιαφερομένων ή ετέρων προσώπων ανήκει εις την (Μετά την σελ. 362,10(α) Σελ. 362,11 Τεύχος 574-Σελ. 13 Ακτοπλοΐα 19.Δ.γ.36-37 διακριτικήν ευχέρειαν του Προέδρου αυτής η δε μη προσέλευσίς των, καίτοι προσεκλήθησαν, δεν κωλύει τας εργασίας της Επιτροπής. 11.Κώλυμα συμμετοχής τακτικών μελών. Οι κατά τας εκάστοτε συνεδριάσεις της Επιτροπής εκπρόσωποι των εφοπλιστών ακτοπλοΐας, των Ε/Γ-Ο/Γ πλοίων ή των ειδικών περί τα ναυτιλιακά ιδιωτών, εφ’ όσον έχουν έννομον συμφέρον επί των υπό συζήτησιν θεμάτων, μετέχουν εις την Επιτροπήν προς ανάπτυξιν των απόψεών των κατά την διάρκειαν της συζητήσεως ως ενδιαφερόμενοι εφ’ όσον επιθυμούν τούτο αλλ’ αποσύρονται της συνεδριάσεως κατά την διάρκειαν της ψηφοφορίας. Εν τοιαύτη περιπτώσει ούτοι αντικαθίστανται δια των αναπληρωτών των. Εν αμφιβολία περί συνδρομής του ανωτέρω κωλύματος και εφ’ όσον ενεργή τοιούτον θέμα παρά του Προέδρου της Επιτροπής, μέλους αυτής ή εισηγητού ή παρευρισκομένου ενδιαφερομένου, η Επιτροπή αποφαίνεται τελεσιδίκως δια ψηφοφορίας μη δικαιουμένων ψήφου των μελών δι’ α ετέθη θέμα κωλύματος συμμετοχής. 12.Τήρησις πρακτικών. Μερίμνη του Γραμματέως τηρούνται πρακτικά των συνεδριάσεων της Επιτροπής, καταχωρούμενα εις ίδιον βιβλίον, αριθμούμενα από του αριθ. 1 δι’ έκαστον ημερολογιακόν έτος. Τα εν λόγω πρακτικά μονογράφονται κατά σελίδα και υπογράφονται παρά του Προέδρου και των μελών άτινα παρέστησαν εις εκάστην συνεδρίασιν. Η παρούσα δημοσιευθήτω δια της Εφημερίδος της Κυβερνήσεως. Σελ. 362,12 Τεύχος 574-Σελ. 14 19.Δ.γ.37 Ακτοπλοΐα